
                Nr.23/47/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Ordonanţei de urgenţă a Guvernului nr.189/2002 privind operaţiunile referitoare la contractele de achiziţii pentru nevoi de apărare, ordine publică şi siguranţă naţională, transmis, în procedură de urgenţă, cu adresa P.L.-x 155 din 17 martie 2004, înregistrată la Comisia pentru industrii şi servicii sub nr.23/47 din 18 martie 2004.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru modificarea Ordonanţei de urgenţă 

a Guvernului nr.189/2002 privind operaţiunile referitoare la 

contractele de achiziţii pentru nevoi de apărare, ordine publică 

şi siguranţă naţională



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege pentru modificarea Ordonanţei de urgenţă a Guvernului nr.189/2002 privind operaţiunile referitoare la contractele de achiziţii pentru nevoi de apărare, ordine publică şi siguranţă naţională, transmis cu adresa P.L.-x 155 din 17 martie 2004, înregistrată la Comisia pentru industrii şi servicii sub nr.23/47 din 18 martie 2004.



Potrivit prevederilor art.76 alin.(3) din Constituţie, Camera Deputaţilor este Cameră decizională.



Cu avizul nr.287 din 23 februarie 2004, Consiliul Legislativ a avizat favorabil această iniţiativă legislativă.



Comisia pentru buget, finanţe şi bănci a avizat favorabil proiectul de lege cu avizul nr.178 din 23 martie 2004.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 24 martie 2004.



Obiectul de reglementare se referă la modificarea Ordonanţei de urgenţă a Guvernului nr.189/2002 în ceea ce priveşte:



- componenţa comisiei mixte pentru compensarea achiziţiilor de tehnică specială;



- transferul autorităţii de coordonare a Agenţiei de compensare pentru achiziţii de tehnică specială;



- reducerea valorii contractelor de achiziţie din import pentru produse, servicii sau lucrări necesare domeniului apărării, ordinii publice şi siguranţei naţionale, pentru care este obligatorie introducerea clauzei de compensare.



În conformitate cu prevederile art.51 şi 52 din Regulamentul Camerei Deputaţilor, la lucrările comisiei au fost invitaţi din partea Ministerului Economiei şi Comerţului - domnul secretar de stat Decebal Ilina şi domnul consilier Romulus Moucha şi din partea Ministerului Apărării Naţionale - domnul general de brigadă Marin Ştefan şi domnul maior Vasile Florin.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea Ordonanţei de urgenţă a Guvernului nr.189/2002 privind operaţiunile referitoare la contractele de achiziţii pentru nevoi de apărare, ordine publică şi siguranţă naţională, în forma adoptată de Senat.



La lucrările şedinţei au fost prezenţi 21 de deputaţi din numărul total de 25 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

                PREŞEDINTE,                                              SECRETAR,

                 István Antal                                                 Cristian Buzea

Expert,

Silvia Vlăsceanu

